Мөйөштөң ике яғы ятҡан яҫылыҡ мөйөш тарафынан ике өлкәгә бүленә. Был өлкәләрҙең һәр береһенең мөйөштөң яҡтары менән берекмәһе яҫы мөйөш (йәки мөйөш тип кенә) тип атала. Ҡайһы берҙә яҫы мөйөштәрҙең береһен (ғәҙәттә ике мөйөштөң бәләкәйерәген) шартлы рәүештә эске, ә икенсеһен — тышҡы мөйөш тип атайҙар. Яҫы мөйөштөң яҡтарында ятмаған нөктәләре яҫы мөйөштөң эске өлкәһен төҙөйҙәр.